CELEX: 62006TN0394
Language: hu
Date: 2006-12-11 00:00:00
Title: T-394/06. sz. ügy: 2006. december 11-én benyújtott kereset – Olaszország kontra Bizottság

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/32
            
         2006. december 11-én benyújtott kereset – Olaszország kontra Bizottság
   (T-394/06. sz. ügy)
   (2007/C 42/55)
   Az eljárás nyelve: olasz
   Felek
   
      Felperes: Olasz Köztársaság (képviselő: G. Aiello, Avvocato dello Stato)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a 2006. október 3-i C (2006) 4324. sz. bizottsági határozatot – az értesítés ugyanezen a napon történt – abban a részében, amelyben az Olasz Köztársaságot kizárja a közösségi finanszírozásból, és költségvetésének terhére rója a gazdasági szereplők által elkövetett szabálytalanságok egyes eseteiben az Európai Mezőgazdasági Orientációs és Garanciaalap Garanciarészlege által finanszírozott kiadások számláinak elszámolásai keretében alkalmazandó pénzügyi következményeket.
            
         Jogalapok és fontosabb érvek
   A jelen keresetben az Olasz Köztársaság kifogásolja, hogy kizárták a közösségi finanszírozásból, és az olasz állam költségvetésére rótták azon 157 szabálytalanság pénzügyi következményeit, összesen 310 849 495,98 euró összegben, amelyek tekintetében a felperes, a behajtási eljárást megindítva, nem járt el kellő gondossággal.
   Állításainak alátámasztására a felperes, tagadva, hogy részéről bármiféle gondatlanság történt volna, az alábbiakra hivatkozik:
   
               —
            
            
               A közös agrárpolitika finanszírozása keretében történt szabálytalanságokról és tévesen kifizetett összegek behajtásáról, továbbá egy információs rendszer e téren történő létrehozásáról, valamint a 283/72/EGK rendelet hatályon kívül helyezéséről szóló, 1991. március 4-i 595/91/EGK tanácsi rendelet (1) 5. cikke (4) bekezdésének megsértése és/vagy téves alkalmazása.
            
         
               —
            
            
               A közös agrárpolitika finanszírozásáról szóló, 1970. április 21-i 729/70/EGK tanácsi rendelet (2) 8. cikke (1) bekezdése c) pontjának, valamint a közös agrárpolitika finanszírozásáról szóló, 1999. május 17-i 1258/1999/EK tanácsi rendelet (3) megsértése és/vagy téves alkalmazása.
            
         
      (1)  HL L 67., 1999.3.14., 11. o.; magyar nyelvű különkiadás 3 fejezet, 11. kötet, 171. o.
   
      (2)  HL L 94., 1970.4.28., 13. o.
   
   
      (3)  HL L 160., 1999.6.26., 103. o.; magyar nyelvű különkiadás 3 fejezet, 25. kötet, 414. o.